**ОБЩИНСКА ИЗБИРАТЕЛНА КОМИСИЯ - ПИРДОП**

град Пирдоп, пл. "Тодор Влайков" №2; тел. 0876 42 50 20

oik2355@cik.bg, www.oik2355.cik.bg

**ПРОТОКОЛ № 12/10.10.2023 г.**

**на ОИК Пирдоп**

Днес, 10.10.2023 г. от 17:10 ч., в град Пирдоп, пл. "Тодор Влайков" №2, ет. 3 се проведе заседание на Общинска избирателна комисия (ОИК) – Пирдоп, област София при следния дневен ред:

1. Определяне броя на Подвижни секционни избирателни комисии и броя на членовете им на територията на община Пирдоп

2. Назначаване на членовете на Подвижна СИК за гласуване с подвижна избирателна кутия

3. Определяне датата, часа и мястото за провеждане на обучение на членовете на СИК

4. Други

На заседанието присъстваха 9от общо 11 членове на ОИК. От заседанието отсъства Яна Мечева и Петя Цветкова. Налице е необходимият кворум и комисията може да взема валидни решения.

Заседанието бе открито и водено от председателя на ОИК Николай Събев Михайлов.

Председателят предложи премахване на т. 1 и т. 2 от дневния ред, като те да се разгледат на следващото заседание поради не постъпило предложение за образуване на ПСИК и назначаване на членове на ПСИК.

Промяната беше подложена на гласуване:

Николай Събев Михайлов – председател - ЗА

Евелина Георгиева Миргова-Гешева – зам.-председател - ЗА

Ивета Младенова Младенова – зам.-председател - ЗА

Мария Христова Червенкова – зам.-председател - ЗА

Петрана Луканова Димитрова – секретар - ЗА

Райна Георгиева Попова – член- ЗА

Горяна Борисова Иванова – член- ЗА

Мария Тодорова Пашова – член – ЗА

Донка Иванова Чардакова – член - ЗА

След промяната дневният ред изглежда по следния начин:

1. Определяне датата, часа и мястото за провеждане на обучение на членовете на СИК

2. Други

По т. 1 от дневния ред:

Председателят запозна комисията с необходимостта за вземане на решение за определяне дата, час и място за провеждане на обучение на членовете на СИК. Бе предложено обучението на членовете на СИК да се проведе на 23.10.2023 г. /понеделник/ в салона на НЧ „Напредък“, гр. Пирдоп, пл. „Тодор Влайков“ №1 с начален час: 17:30 ч.

Предложението беше подложено на гласуване:

Николай Събев Михайлов – председател - ЗА

Евелина Георгиева Миргова-Гешева – зам.-председател - ЗА

Ивета Младенова Младенова – зам.-председател - ЗА

Мария Христова Червенкова – зам.-председател - ЗА

Петрана Луканова Димитрова – секретар - ЗА

Райна Георгиева Попова – член- ЗА

Горяна Борисова Иванова – член- ЗА

Мария Тодорова Пашова – член – ЗА

Донка Иванова Чардакова – член - ЗА

**РЕШЕНИЕ
№ 82-МИ
Пирдоп, 10.10.2023 год.**

Относно: определяне дата, час и място за провеждане на обучение на членовете на СИК, председателят предложи същото да се проведе на 23.10.2023 г. /понеделник/ в салона на НЧ „Напредък“, гр. Пирдоп, пл. „Тодор Влайков“ №1 с начален час: 17:30 ч. Във връзка с предложението, ОИК- Пирдоп

**РЕШИ:**

Определя обучението на СИК да се проведе:

На 23.10.2023 г. /понеделник/ в салона на НЧ „Напредък“, гр. Пирдоп, пл. „Тодор Влайков“ №1 с начален час: 17:30 ч.

Съгласно чл. 88, ал. 1 от Изборния кодекс настоящото решение може да бъде оспорвано в тридневен срок от обявяването му пред Централната избирателна комисия.

По т. 2 от дневния ред:

Председателят на комисията даде предложение във връзка с чл. 446а от Изборния кодекс, членовете на ОИК – Пирдоп да поискат от Общинска администрация – Пирдоп да осигури подходящи условия и помещения за деня на изборите за общински съветници и кметове на 29 октомври 2023 г. Комисията изготви текст на писмо което да внесе до кмета на Община Пирдоп. Предложения текст бе обективиран в решение.

Предложението беше подложено на гласуване:

Николай Събев Михайлов – председател - ЗА

Евелина Георгиева Миргова-Гешева – зам.-председател - ЗА

Ивета Младенова Младенова – зам.-председател - ЗА

Мария Христова Червенкова – зам.-председател - ЗА

Петрана Луканова Димитрова – секретар - ЗА

Райна Георгиева Попова – член- ЗА

Горяна Борисова Иванова – член- ЗА

Мария Тодорова Пашова – член – ЗА

Донка Иванова Чардакова – член - ЗА

**РЕШЕНИЕ
№ 82-МИ
Пирдоп, 10.10.2023 год.**

Относно: изготвяне на писмо с искане до кмета на Община Пирдоп.

С оглед спазване нормативните изисквания по отношение организацията и провеждането на изборите за кметове и общински съветници, насрочени на 29.10.2023 г. на територията на Община Пирдоп и необходимостта от подсигуряване на подходящи условия за работата на ОИК-Пирдоп, членовете на комисията подготвиха следния текст, с който отправят искане до кмета на Община Пирдоп за промяна на помещението, в което работи комисията.

Съдържанието на искането е както следва:

**ИСКАНЕ ОТ ОИК-ПИРДОП**

**Относно:** осигуряване на подходящи условия и необходимите помещение във връзка с обезпечаване работата на ОИК- Пирдоп и спазване нормативните изискване при провеждане на изборите за кметове и на общински съветници на територията на Община Пирдоп, насрочени на 29.10.2023 г.

**УВАЖАЕМА ГОСПОЖО ШЕНТОВА,**

С оглед законосъобразното провеждане на изборите за кметове и общински съветници, насрочени на 29.10.2023 г. на територията на Община Пирдоп, ОИК- Пирдоп счита, че предоставеното ни за ползване помещение не е съобразено и не отговаря на нормативните изисквания предвидени по отношение работата на ОИК – Пирдоп.

Във връзка с горното излагаме следните съображения:

На първо място, съгласно изискванията на чл. 446а от ИК, ОИК следва да подсигури възможност при приемане и проверка на протоколите на СИК, в помещението да присъстват представители на партии, коалиции и инициативни комитети, наблюдатели, анкетьори и представители на средствата за масово осведомяване, като им бъде осигурена пряка видимост при приемането и проверката на протоколите.

На второ място във връзка с подсигуряване на необходимата охрана и независимост на членовете на СИК в изборната нощ, следва помещението, в което ще работи ОИК-Пирдоп и СИК ще предават протоколите си, да бъде с подсигурен самостоятелен вход и изход, като лица извън предвидените в закона, не следва да имат достъп до членовете на комисиите.

Също така следва помещението, в което ще бъде преместена комисията да разполага с подходящи зали за помещаването на изчислителен център, както и достатъчно пространство, в което членовете на СИК да изчакват докато тече процедурата по приемане на протоколите им.

В ползваното към настоящия момент от ОИК-Пирдоп помещение, изброените нормативни изисквания не би могло да бъдат спазени.

Във връзка гореизложеното, молим в три дневен срок да предприемете необходимите действия и да ни информирате за взетото от Вас решение.

**РЕШИ:**

Одобрява така формулирания текст, който следва да бъде представен в най-кратък срок до кмета на Община Пирдоп.

Съгласно чл. 88, ал. 1 от Изборния кодекс настоящото решение може да бъде оспорвано в тридневен срок от обявяването му пред Централната избирателна комисия.

Поради изчерпване на дневния ред, заседанието беше закрито в 19:15 часа.

**ПРЕДСЕДАТЕЛ: …………………….**

Николай Михайлов

**СЕКРЕТАР: …………………….**

Петрана Димитрова